شەفەق
نیوز/ ماڵپەڕەیل سۆشیال میدیا لە ئیران، وینەیل کۆنەیگ بڵاو کردن ک روسەم قاسمي، یەکیگ
لە سەرکردەیل سوپای پاسدران ئیران و وەزیر نیشتەجیبوین لە حکومەت ئیبراهیم رەئیسی وەگەرد
ژنیگ وە سەر پەتی لە مالیزیا نشان دەێد.
وەگورەی
میدیایل راگەیانن ئۆپۆزسیۆن، عەلی جەعفەری راویژکار وەزیر روسەم قاسمی و وەڕیەوبەر
نویسینگەی وت: ئی وینەیلە فرە کۆنەن، ک قاسمی وەگەرد ژنەگەی بویە، و رەخنە لە بڵاوکردنی
گرد، گوایە کاریگ نا رەوشتیە.
ئەو
وینەیلە بوینە قسە وباسیگ لەناو چالاکەانەیل، ک بەشیگیان وت: دەسەڵات ئیران چشتەیلیگ
ئەرا خوەی هەڵاڵ کەێد و ئەرا مەردم حەرام کەێد.
کەسەیلیگ
پشت قاسمی گردن، ئەوانیش وینەی ئەو ژنە ک لەشانی بوی وە سەر پووشیاگ بڵاو کردن، و رەخنەی
ئەو کەسەیلە گردن ک خوازن ئەو سەرکردە ڕسوا بکەن، وتنیش: ئەو وینەیلە لە شوینیگ تایبەت
گریایە، وئەرا بلاوکردن نەویە.
